<classify> Man United wako katika nafasi ya pili katika msimamo wa Kundi B mbele kabla ya pambano lao la kesho Jumanne dhidi ya Wolfsburg.Lakini hata kama wakisonga mbele katika hatua ya kwanza ya mtoano, kocha huyo Mholanzi anasema kikosi chake kinahitaji kujiimarisha zaidi ili kuwa na nafasi ya kushindana na timu kama mabigwa watetezi Barcelona.Kwa kweli sifikiri kabisa kama tunaweza kutwaa taji la Ligi ya Mabingwa wa Ulaya kwa sasa, aliwaambia waandishi wa habari.Labda mwakani tutakapokuwa tumeimarisha kikosi chetu.Tunaweza kumfunga yeyote katika siku yetu, lakini hatuko vizuri kwa kutwaa taji la Ligi ya Mabingwa, lakini tunajaribu kufanya kila tuwezalo.Man United inakwenda katika mchezo ujao wa Ligi ya Mabingwa wa Ulaya huko Ujerumani baada ya kutoka suluhu na West Ham katika Ligi Kuu ya England ikiwa na hatari ya kutolewa endapo itashindwa kuibuka na ushindi.Ndio, tunaweza kushinda Jumannealiongeza Van Gaal.Katika kila mchezo tulitengeneza nafasi na tulitengeneza nyingi zaidi katika Ligi ya Mabingwa wa Ulaya zaidi ya katika mechi za Ligi Kuu.Lakini kucheza Jumamosi, kupumzika Jumapili na Jumatatu leo kusafiri huo sio mpango wetu kwa mechi ya Jumanne, lakini tunatakiwa kwenda nao sambamba.  <topic>: MICHEZO 